Индекс на документирана информация**: ПРИЛОЖЕНИЕ № 11**

РИ-ИСУ 09.02.00.00.00/11-1

 **Рег. № 93-00-6776/16.06.2025 г.**

**ЗАПИТВАНЕ ЗА ОФЕРТА**

### **ОТНОСНО:** Ремонт на маслена станция на конусна трошачка КВ 137-190 на ЦПТ-3

**I. ТЕХНИЧЕСКИ ИЗИСКВАНИЯ ЗА ИЗВЪРШВАНЕ НА УСЛУГАТА:**

 Предмет на настоящото офертно проучване е избор на изпълнител, с когото „Асарел-Медет“ АД в качеството си на Възложител, да сключи договор за извършване на ремонт и рехабилитация на маслена станция на конусна трошачка КВ 137-190 на ЦПТ-3.

Към момента смазването на конусна трошачка КВ 137-190 на ЦПТ 3 се осъществява чрез един брой маслена станция. Маслената станция е оборудвана с два броя охладителни помпи №1 - работна и №2 – резервна. Смазването на външен и вътрешен кръг на долната лагерна опора на конусната трошачка КВ 137-190 се осъществява посредством четири маслени помпи по една работна и една резервна за всеки от смазващите кръгове. Четирите броя маслени помпи са монтирани на помпени носачи и са потопени в масло съдържателния съд в комплект със смукателни и нагнетателни масло проводи. Работните параметри на помпите (налягане и дебит) се следят от съответните измервателни уреди.

Поради дългогодишната експлоатация е необходимо да бъде извършен ремонт и рехабилитация на маслената станция на конусна трошачка КВ 137-190, като **прогнозният обем от дейности,** които следва да се извършат е следният:

1. Пълно разглобяване на маслената станция на съставни части.
2. Почистване на масло съдържателната бака от утайки и замърсявания.
3. Проверка изолационното съпротивление на всички ел. двигатели.
4. Подмяна на всички описани части в Таблица № 1 **- доставят се от изпълнителя.**
5. Задължителна подмяна на всички видове уплътнения
6. Изпитания след извършване на ремонта за работоспособност и достигане на работни параметри

Таблица №1

|  |  |  |  |
| --- | --- | --- | --- |
| **№** | **Наименование** | **Тип** | **К-во** |
| 1 | Зъбна помпа R45/125FL-Z (Q=170 l/min ;P=14 bar. ;n=1450 min-1 | R45/125FL-Z | 2 |
| 2 | Гъвкав съединител | КС065А28В38-11 | 2 |
| 3 | Възвратен клапан | RK41, DN 40, PN 16 | 2 |
| 4 | Предпазен клапан с интерфейс SAE настроен на 14 bar | RSn1-1/2 | 1 |
| 5 | Дросел клапа с фиксатор | 12.046DN40 | 1 |
| 6 | Проточно, контролно реле с индикация, диапазон на настройка 120-240 l/minНастройка min =130 l/min, Max=180 l/min | S2-FA50 ,PN16 | 1 |
| 7 | Реле за налягане 0,5-8 bar. С настройка 2 bar. | FF4-8 DAH | 1 |
| 8 | Зъбна помпа Q=85 l/min ;P=14 bar. ;n=1450 min-1 | R35/63 FL-Z | 2 |
| 9 | Гъвкав съединител | KB055A20A28-11 | 2 |
| 10 | Възвратен клапан | RK41, DN 32, PN 16 | 2 |
| 11 | Предпазен клапан с интерфейс SAE настроен на 14 bar | RSn1-1/2 | 1 |
| 12 | Проточно, контролно реле с индикация, диапазон на настойка 60-120 l/minнастройка min =70 l/min, Max=100 l/min | S2-FA40 | 1 |
| 13 | Реле за налягане0,5-8 bar. С настройка 2 bar. | FF4-8 DAH | 1 |
| 14 | Зъбна помпа Q=280 l/min ;P=6 bar. ;n=1450 min-1 | R65/200 FL-Z | 2 |
| 15 | Гъвкав съединител | KBО80A38A40-11 | 2 |
| 16 | Спирателен клапан от смукателната страна с лост и фиксатор и ухо за монтаж на краен изключвател | DN 80 ,PN 16 | 2 |
| 17 | Компенсатор на смукателна страна | ERV-G80 | 2 |
| 18 | Компенсатор на нагнетателна страна | ERV-G65 | 2 |
| 19 | Възвратен клапан | RK41, DN 65, PN 16 | 2 |
| 20 | Предпазен клапан с интерфейс SAE настроен на 6 bar | RSn 2 | 2 |
| 21 | Филтър с двойно превключване MW 0,04mm с оптико-електронна индикация за замърсяване AE70.1,5P.-BВключващо налягане 1,5 bar. | DU401.40G.30E.P.FS8AE70-2,5 | 1 |
| 22 | Клапан за регулиране на температурата 3/2-ходов-температурен регулатор GG 25 | M65C3G110DA,DN65, PN16 | 1 |
| 23 | Проточно реле с прекъсвач с диапазон на настройка 102-288 l/min | SPM-25-4”Z | 1 |
| 24 | Съпротивителен термометър ПТ 100 четирипроводникова схема с накрайник и сменяема измервателна вложка L=100 mm ,G1/2, material 1.4571 | 94000147 | 1 |
| 25 | Компенсатор | ERV-G65 РН16 | 2 |
| 26 | Зъбна помпа Q=36 l/min ;P=30 bar. ;n=1450 min-1 | SNP2/25DCO 02 | 1 |
| 27 | Гъвкав съединител | Softex 24/30.B17-28 |  |
| 28 | Присъединителна пластина NG 10 | BA 308 | 1 |
| 29 | Ходов клапан NG10, 24V DC | 0810001731 | 1 |
| 30 | Предпазен клапан 5-100 bar. с настройка на 30bar. | KM-011/100 | 1 |
| 31 | Филтър за връщащо масло MW 0,01mm с оптико-електронна индикация за замърсяване | ТЕF210.10VG.16.E.P.G.6.0 | 1 |

**Забележки:**

* **„Асарел-Медет“ АД ще осигури достъп за оглед на съществуващото положение на масления агрегат и разположение на отделните елементи от циркулационната система за смазване на КТ „КВ 137-190“. Огледът може да се извърши в периода от 24.06.2025 г. до 23.07.2025 г. включително, след изпратено писмено заявление. След извършване на огледа /препоръчително/ се представи от съответния участник оферта за ремонт на маслена станция на конусна трошачка КВ 137-190 на ЦПТ-3.**
* **Ориентировъчна начална дата за предоставяне станцията за ремонт – 15.08.2025 г.**
* **Максималният срок за извършване на ремонтните дейности е до 20.10.2025 г. Допуска се предсрочно изпълнение.**

**II. УЧАСТНИЦИТЕ СЛЕДВА ДА:**

1. Потвърдят възможността за извършване на ремонтните дейности и последващата безпроблемна и безаварийна работа на маслената станция, като се гарантират работните параметри заложени в приложената конструктивна документация към настоящото запитване за оферта;

**2. Предложат твърда** **единична цена /в лева без ДДС/** **-** за изпълнение на услугата;

**3. Да посочат:**

* **Франкировка:** DDP/DAP площадка Асарел;
* **Срок за извършване на услугата: в седмици, след предоставяне на маслената станция за ремонт.**
* **Условия на плащане:** участникът следва да предложи схема на плащане. Препоръчително е плащането да е без авансово, в срок до 30 дни след извършване на услугата и издаване на данъчна фактура, придружена с необходимите документи удостоверяващи извършената услуга и вложени материали.
* **Гаранция:** максимално дълъг срок в месеци, но **не по-малък от 24 месеца,** след датата на приключване на дейностите и подписване на приемно-предавателен протокол;
* **Валидност на офертата:** следва да бъде минимум шест месеца, след крайният срок за подаването ѝ.

**4. Други условия – всеки участник следва да приложи следното:**

* **Референтен списък на клиенти:** участниците следва да представят списък на клиенти за аналогични услуги от последните 3 години с адреси и телефони;
* **Декларация по образец**, съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията, приложение № 1.

**III. ПРЕДСТАВЯНЕ НА ОФЕРТИТЕ:**

Офертата молим да изпратите съгласно реда в дружеството адресирана до Директор „Одит и Контрол”.

Офертата се изпраща само в запечатан плик, като търговските условия */цена и начин на плащане*/ са запечатани във втори плик вътре в големия плик.

### На офертата изискваме да се поставят надписите: **„Оферта за ремонт на маслена станция на конусна трошачка КВ 137-190 на ЦПТ-3”**,„Да се отвори само от определената за целта комисия” и при представяне в плик – обозначен „Подател: ........…”.

**Краен срок за предоставяне на офертите до 1600 ч. на 25.07.2025 г.**

Оферти, получени след крайния срок за представяне, няма да бъдат разглеждани.

Офертите не подлежат на промяна след изтичане на крайния срок за представянето им.

**IV. ИЗИСКВАНИЯ КЪМ ОФЕРТИТЕ:**

При изготвяне на предложението за участие в офертното проучване поканения кандидат следва да се придържа стриктно към обявените от Възложителя условия.

Офертите трябва да бъдат в съответствие с изискванията на настоящото Запитване за оферта. Ако кандидатът не може да изпълни или да отговори на отделна точка, той трябва да посочи “Без отговор” за тази точка. Участниците в проучването следва да обосноват изчерпателно евентуална липса на отговори.

**V. ОТВАРЯНЕ И ОЦЕНКА НА ОФЕРТИТЕ.**

1. Офертите се отварят и разглеждат от избраната за целта комисия. Резултатите се оповестяват след приключване работата на комисията.Всички участници ще бъдат информирани писмено за резултатите от търга;

2. Проекто-договорът се изготвя от страна на „Асарел-Медет” АД на основание утвърдените в дружеството типови договори и се предоставя на контрагентите за бележки и коментари в процеса на договаряне;

3. Обръщаме Ви внимание, че създаденият ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват;

**4.** За допълнителна информация и електронен вариант на настоящото запитване: [www.asarel.com](http://www.asarel.com/) /Актуално/Търсене и Предлагане.

5. Лица за контакти:

инж. Никола Панчовски– р-л отдел „РР и ЦРБ“ – GSM : 0885 636 603

инж. Петър Златанов - Инженер механик - GSM: 0877 016 777

Ваня Хаинова - Експерт инженеринг, тел.0357/ 60 327, GSM: 0885 000 323

e-mail: vaniahainova@asarel.com

6. Приложения:

6.1 Декларация по образец, съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията приложение

 ПРИЛОЖЕНИЕ № 1

**ДЕКЛАРАЦИЯ**

Долуподписаният/ата………………………….............................................................. с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“АД …………………………………………………………………………………………

…………………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

 (три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

- Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

- Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

- Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

- Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

- Списък на свързани с Русия лица, посочени във връзка с финансови и инвестиционни ограничения в Обединеното кралство;

- Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)